### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 3. februar 2021 har vedtaget Magistratens foranstående indstilling af 18. januar 2021.

Det blev besluttet at rådmanden for Magistratsafdelingen for Teknik og Miljø retter henvendelse til bygherre med henblik på at anmode om, at der udarbejdes yderligere visualiseringsmateriale, der offentliggøres så snart det er muligt.

Socialistisk Folkepartis byrådsgruppe kunne tiltræde indstillingen med følgende mindretalsudtalelse. "SF mener at det foreslåede højhus er for højt til den foreslåede placering. Det er ikke vores opfattelse at [adresse] har brug for endnu et vartegn på linje med Lighthouse. Højhuset vil dominere [adresse]’s skyline og vil kunne ses fra mange steder i byen. Det er SF’s holdning at højden på byggeriet bør reduceres væsentligt og at der træffes andre arkitektoniske valg, der gør bygningen mindre klodset. Endeligt foreslår SF at antallet af parkeringspladser i forbindelse højhuset reduceres væsentligt."

Enhedslisten de Rød-Grønnes byrådsgruppe kunne ikke tiltræde indstillingen.

Forslag til lokalplan for erhvervsområde ved [adresse] samt tillæg nr. 93 til Kommuneplan 2017.

### Resumé

Lokalplanen for et højhus på grunden [adresse] er udarbejdet på anmodning fra Ejendomsselskabet Stephan Lund og gælder for et område i [adresse] ved [adresse] på kanten til erhvervshavnen.

Lokalplanen gør det muligt at opføre et højhus med dele af en eksisterende lagerbygning som base. Højhuset er på ca. 150 m, og skal på 41 etager indeholde 48.600 m2 etageareal inklusive den eksisterende bygning. Ovenpå den gamle lagerbygning indrettes en opholdsterrasse. Højhuset skal anvendes til erhvervsformål, kontorer, restauranter, caféer, mindre udvalgsvarebutikker og lignende lette erhverv.

Bilparkering etableres i et rundt parkeringshus syd for højhuset. Kultur og Borgerservice og [adresse] anfører, at p-huset med denne placering vil forringe oplevelsen af det planlagte kunstværk på den høje del af [adresse] nye bygning. P-huset vil også indskrænke udsigten fra [adresse] over havnen (bilag 8).

Lokalplanforslaget er i overensstemmelse med Kommuneplanens overordnede mål, men ikke kommuneplanens konkrete rammer. Der er derfor udarbejdet kommuneplantillæg nr. 93, der øger omfanget af bebyggelse og udvider anvendelsen til udover erhverv også at omfatte detailhandel.

Til lokalplanforslaget vedlægges et forslag til udbygningsaftale om etablering af den rekreative forbindelse og mindre vejanlæg.

Der er i 2018 gennemført en forudgående offentlig høring om at ændre kommuneplanen for området, hvad angår bebyggelsens omfang. Efterfølgende er der fremkommet ønske om at muliggøre detailhandel i planområdet. Det har krævet en ny høring, som er gennemført i sommeren 2020.

Høringssvarene handler om højhusets placering og arkitektur, miljøforhold i relation til havnens virksomheder, trafikale forhold, spørgsmål om detailhandel samt opbakning til fortætning og høje huse.

Det er konklusionen i miljøvurdering af lokalplanen, at de muligheder lokalplanen indeholder for nyt byggeri og anvendelse ikke indskrænker havnen og virksomhederne på havnen i deres aktiviteter. Det er ligeledes vurderingen, at [adresse] har den nødvendige kapacitet til at afvikle den større trafikmængde.

### Indstilling

Det indstilles:

At 1) forslag til lokalplan nr. 1147 godkendes til offentlig fremlæggelse,

At 2) forslag til tillæg nr. 93 til Kommuneplan 2017 godkendes til offentlig fremlæggelse,

At 3) forslag til miljørapport godkendes til offentlig fremlæggelse,

At 4) bemærkninger fra den forudgående offentlige høring besvares som det det fremgår af indstillingens afsnit 5.4 og bilag 6.

### Sagens forløb

14-01-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 18-01-2021 Magistraten

Fremsendes til [adresse] med bemærkning, at Magistraten i mødet den 18. januar 2021 anbefaler, at byrådet tiltræder Magistratsafdelingen for Teknik og Miljøs indstilling af 13. januar 2021.

Rune Olesen, rådmand Ofelia Schou og Ruth Steffensen tog forbehold.

Rådmand Elias Friis tog forbehold i forhold til P-hus.

Der blev stillet spørgsmål til muligheder for at lave en endnu større del af det planlagte P-hus underjordisk af hensyn til [adresse] og at dispensere fra P-normen.

Der udarbejdes notat, som beskriver hvor meget det eksisterende projekt ligger over P-normen, samt belyser antallet og belægningen af offentligt tilgængelige P-pladser i området, fx [adresse], [adresse] og kommende kommunalt P-hus i [adresse].

 03-02-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 3. februar 2021 har vedtaget Magistratens foranstående indstilling af 18. januar 2021.

Det blev besluttet at rådmanden for Magistratsafdelingen for Teknik og Miljø retter henvendelse til bygherre med henblik på at anmode om, at der udarbejdes yderligere visualiseringsmateriale, der offentliggøres så snart det er muligt.

Socialistisk Folkepartis byrådsgruppe kunne tiltræde indstillingen med følgende mindretalsudtalelse. "SF mener at det foreslåede højhus er for højt til den foreslåede placering. Det er ikke vores opfattelse at [adresse] har brug for endnu et vartegn på linje med Lighthouse. Højhuset vil dominere [adresse]’s skyline og vil kunne ses fra mange steder i byen. Det er SF’s holdning at højden på byggeriet bør reduceres væsentligt og at der træffes andre arkitektoniske valg, der gør bygningen mindre klodset. Endeligt foreslår SF at antallet af parkeringspladser i forbindelse højhuset reduceres væsentligt."

Enhedslisten de Rød-Grønnes byrådsgruppe kunne ikke tiltræde indstillingen.